open-index/open-wikipedia-markdown huggingface dataset:
Chema Alonso

:*Non confundir con Chefa Alonso, saxofonista e compositora galega.*

**José María Alonso Cebián**, popularmente coñecido como **Chema Alonso**, nado en Madrid en 1975, é un executivo, hacker e experto en ciberseguridade español.

## Traxectoria 
En 1999 comezou a traballar como consultor de seguridade na empresa Informática 64, de seguridade informática, que finalmente dirixiu. Desde 2009 dirixe tamén o máster de Seguridade de Información da Universidade Europea de Madrid.

En 2005 a multinacional Microsoft concedeulle o prestixioso galardón Microsoft MVP (Microsoft Most Valuable Professional) na área de seguridade corporativa.

Alonso incorporouse á multinacional Telefónica en 2013 ao realizarse a compra de Informática 64, adquirida co nome de ElevenPaths e da cal é director executivo. En Telefónica ocupa tamén o cargo de CDO (*Chief Data Officer*) desde 2016. Na empresa é responsable, entre outros, da ciberseguridade global e da seguridade dos datos.

Compaxinou o seu traballo coa publicación de varios libros, así como con participacións periódicas sobre ciberseguridade en medios de comunicación tales como a cadea de emisoras COPE (programa "Las Mañanas") e laSexta.

## Formación 
Alonso é enxeñeiro Informático pola Universidade Rey Juan Carlos e enxeñeiro informático de sistemas pola Universidade Politécnica de Madrid, onde foi distinguido como Embaixador Honorífico da Escola Universitaria de Informática en 2012. Fixo o doutoramento en Seguridade Informática na Universidade Rey Juan Carlos de Madrid.

## Hacker 
Alonso é considerado un dos maiores hackers de España, pero sen connotacións negativas, dado que na súa opinión un hacker non necesariamente debe asociarse á ciberdelincuencia. Isto vén corroborado polas súas numerosas participacións en múltiples conferencias nacionais e internacionais de ciberseguridade, das que destacan BlackHat e DEF CON (nesta última é o español que máis veces participou).

## Notas 
## Véxase tamén 
### Ligazóns externas 
*
MCE

**MCE** é unha sigla que pode responder a:
* Mercado Común Europeo, establecido na Comunidade Económica Europea, actualmente un dos tratados básicos na Unión Europea
* Movimiento Católico Español
* Movimiento Comunista de España, cuxa fracción marxista-leninista estaba integrada no FRAP
* Manuel Curros Enríquez (1851-1908), escritor galego.
Xosé VII Pedro al-Tian

**Xosé VII Pedro al-Tian** (en , *Yuwsuf Butrus al-Tyan*), nado en Beirut (Líbano) o 15 de marzo‎ de 1760 e finado en Qanubin o 20 de febreiro de 1820, foi o 66º Patriarca de Antioquía e de todo Levante dende o 28 de abril de 1796 até a súa renuncia o 19 de novembro de 1808, e polo tanto cabeza da Igrexa Católica Maronita.

## Traxectoria 
Naceu en Beirut nunha importante familia maronita. Aínda novo, foi enviado a estudar ao Colexio Maronita de Roma, onde foi ordenado sacerdote en 1784. En 1786 foi nomeado bispo de Damasco, recibindo a consagración episcopal o 6 de agosto de mans do patriarca Xosé VI Pedro Istifan, e en 1788 foi nomeado vigairo patriarcal. O 28 de abril de 1796 foi elixido patriarca de Antioquía e de todo Levante.
Lugrís

O apelido **Lugrís** pode referirse a:

* **Manuel Lugrís Freire**, poeta, ensaísta e dramaturgo (1863 - 1940).
* **Urbano Lugrís González**, pintor galego, fillo do anterior (1908 - 1973).
* **Urbano Lugrís Vadillo**, pintor galego, fillo do anterior (1942 - 2018).
* **Ígor Lugrís Álvarez**, escritor, bisneto de Manuel Lugrís Freire (n. 1971).
* **Ramón Lugrís Pérez**, xornalista, tradutor e ensaísta, tío do anterior (1932 - 2015).

## Véxase tamén 
### Outros artigos 
*
Harvest

***Harvest*** é o cuarto álbum do músico canadense Neil Young, publicado o 1 de febreiro de 1972 a través do selo Reprise Records. Conta coa London Symphony Orchestra en dous temas e con voces de David Crosby, Graham Nash, Linda Ronstadt, Stephen Stills e James Taylor. Estivo no número 1 da lista estadounidense *Billboard 200* durante dúas semanas e del sacáronse dous sinxelos, "Old Man", que chegou ao posto 31 da *Billboard Hot 100*, e "Heart of Gold", que chegou ao número 1. Foi o disco máis vendido nos Estados Unidos no ano 1972.

## Listaxe de cancións 
## Notas
A Dog's Purpose (filme)

'''''A Dog's Purpose'''* é un filme estadounidense de drama e comedia dirixido por Lasse Hallström e escrito por W. Bruce Cameron, Cathryn Michon, Audrey Wells, Maya Forbes e Wally Wolodarsky. Baséase na novela homónima de Cameron publicada no 2010. Está protagonizado por Britt Robertson, KJ Apa, Juliet Rylance, John Ortiz, Kirby Howell-Baptiste, Peggy Lipton, Dennis Quaid e Josh Gad.

O filme é un coprodución de Walden Media, Amblin Entertainment, Reliance Entertainment e Pariah Entertainment Group. Foi distribuído por Universal Pictures o 27 de xaneiro de 2017 e obtivo unha recadación de $188 millóns en todo o mundo.

## Personaxes 
* Josh Gad como voz de Bailey, Ellie, Tino e Buddy.
* Dennis Quaid como Ethan Montgomery (adulto)
** KJ Apa como Ethan Montgomery (mozo)
** Bryce Gheisar como Ethan Montgomery (8 anos)
* Juliet Rylance como Elizabeth Montgomery
* Peggy Lipton as Hannah (adulta)
** Britt Robertson como Hannah (moza)
* John Ortiz como Carlos Ruiz
* Kirby Howell-Baptiste como Maya		
* Pooch Hall como Al
* Luke Kirby como Jim Montgomery
* Michael Bofshever como Bill
* Gabrielle Rose como Fran
* Logan Miller como Todd

## Notas 
## Véxase tamén 
### Outros artigos 
* *A Dog's Purpose''
### Ligazóns externas 
* 
* Ficha en RottenTomatoes
Domingo Costas Baamonde

**Domingo Costas Baamonde**, nado en Padrón cara a 1904 e finado en Pontevedra o 9 de outubro de 1936, foi un tipógrafo e sindicalista galego.

## Traxectoria 
Asentado en Pontevedra como tipógrafo, foi vocal obreiro do Comité Paritario Interlocal de Artes gráficas de Pontevedra en 1930 e elixírono presidente da Asociación Tipográfica de Pontevedra en 1935. Vinculado ao PCE, foi elixido secretario da Sociedad Obrera de Cultura de Pontevedra en xuño de 1932, participou no mitin anti-imperialista organizado polos comunistas vigueses en agosto de 1931. Colaborou en *¡¡Revolución!!*. Foi secretario do Congreso de Unidad Sindical celebrado en Pontevedra en novembro de 1932. Foi detido en xullo de 1933 por organizar un boicot. Co golpe de Estado do 18 de xullo de 1936 foi detido e paseado o 9 de outubro.

## Notas
In the Aeroplane Over the Sea

***In the Aeroplane Over the Sea*** é o segundo e derradeiro álbum da banda estadounidense de indie rock Neutral Milk Hotel, publicado o 10 de febreiro de 1998 nos Estados Unidos a través do selo Merge Records e no Reino Unido no mes de maio a través de Blue Rose Records.

O álbum é predominantemente indie rock e folk psicodélico e caracterízase por un son intencionalmente de baixa calidade. Os instrumentos tradicionais do indie rock, como a guitarra e a batería, combínanse con instrumentos menos convencionais como a serra musical e as gaitas irlandesas. As letras son surrealistas e opacas, explorando temas que van desde a nostalxia ata o amor. Unha influencia importante para o álbum foi *Diario de Ana Frank*.

Jeff Mangum mudouse de Athens, Xeorxia a Denver, Colorado para preparar a meirande parte do material do co produtor Robert Schneider, no seu novo estudio Pet Sounds na casa do músico Jim McIntyre.

O álbum foi o sexto vinilo máis vendido no ano 2008, dez anos despois do seu lanzamento orixinal. A revista *NME* situouno no número 98 dos mellores álbums de todos os tempos, e a publicación en liña Pitchfork Media elixíuno como cuarto mellor álbum dos anos 90.

## Listaxe de cancións 
Todas as cancións escritas por Jeff Mangum, agás onde se indique. Arranxos de ventos por Robert Schneider e Scott Spillane.

## Notas
O Pontillón, Ferreira, Coristanco

**O Pontillón** é un lugar da parroquia de Erbecedo, no concello coruñés de Coristanco na comarca de Bergantiños.

## Lugares e parroquias 
### Lugares de Ferreira 
### Parroquias de Coristanco
Quinton Aaron

**Quinton Aaron**, nado o 15 de agosto de 1984 no Bronx, Nova York, é un actor estadounidense. Fixo o seu primeiro papel no cine en *Be Kind Rewind*, de Michel Gondry. O seu primeiro papel protagonista foi interpretando a Michael Oher no filme de 2009 *Un soño posible*.

Tamén ten feito aparicións na televisión como no 2010, cando apareceu nun episodio de *Law & Order: Special Victims Unit*. No 2015, Aaron rodou o filme *Busy Day* en Albuquerque, Novo México.

## Filmografía 
## Notas 
## Véxase tamén 
### Ligazóns externas 
* Ficha na IMDb 
* Páxina Oficial
007: O mañá nunca morre

***007: O mañá nunca morre*** (en ) é un filme británico dirixido por Roger Spottiswoode que se estreou en 1997. É o oitavo filme de espías inspirado na personaxe de James Bond, e o segundo protagonizado por Pierce Brosnan como o axente 007. O guión foi escrito por Bruce Feirstein, e conta os intentos de Bond por deter a Elliot Carver, un poderoso dono dos medios de comunicación que tenta comezar a terceira guerra mundial.

## Personaxes 
* Pierce Brosnan como James Bond, axente 007.
* Michelle Yeoh como Coronel Wai Lin
* Jonathan Pryce como Elliot Carver
* Teri Hatcher como Paris Carver
* Götz Otto como Richard Stamper
* Ricky Jay como Henry Gupta
* Joe Don Baker como Jack Wade
* Vincent Schiavelli como Dr. Kaufman,
* Judi Dench como M
* Desmond Llewelyn como Q
* Samantha Bond como Miss Moneypenny
* Daphne Deckers como PR de Carver Media Group Network.
* Geoffrey Palmer como Almirante Roebuck
* Colin Salmon como Charles Robinson
* Julian Fellowes como Ministro de Defensa británico
* Cecilie Thomsen como Inga Bergstrom.
* Gerard Butler como home abordo de Devonshire.
* Hugh Bonneville como Air Warfare Officer – HMS *Bedford*.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Lingua kapampangan

O **kapampangan** ou **pampangan** (en alfabeto kulitan: 24px)  é unha das principais linguas de Filipinas. É a lingua falada na provincia de Pampanga, nas chairas de Luzón Central, a parte sur da provincia de Tarlac e o nordés de Bataan, moitos dos cales pertencen ó grupo étnico kapampangan. Kapampangan tamén é entendido nalgúns concellos de Bulacan e Nueva Ecija e polos Aitas ou Aeta de Zambales. A lingua tamén é chamada *Pampango* e de xeito honorífico *Amánung Sísuan*, que quere dicir "lingua aleitada/nutrida". No 2012, o kapampangan era unha das principais linguas do país que era ensinada e estudada de xeito formal nos colexios e universidades.

## Notas 
## Véxase tamén 
### Outros artigos 
* Wikipedia en kapampangan
### Bibliografía 
*Bautista, Ma. Lourdes S. 1996. An Outline: The National Language and the Language of Instruction. In Readings in Philippine Sociolinguistics, ed. by Ma. Lourdes S. Bautista, 223. Manila: De La Salle University Press, Inc.
*Bergaño, Diego. 1860. Vocabulario de la Lengua Pampanga en Romance. 2nd ed. Manila: Imprenta de Ramirez y Giraudier.
*Castro, Rosalina Icban. 1981. Literature of the Pampangos. Manila: University of the East Press.
*Fernández, Eligío. 1876. Nuevo Vocabulario, ó Manual de Conversaciónes en Español, Tagálo y Pampángo. Binondo: Imprenta de M. Perez
*Forman, Michael. 1971. *Kapampangan Grammar Notes*. Honolulu: University of Hawaii Press
Heathen

***Heathen*** é o vixésimo segundo álbum do músico inglés David Bowie, publicado o 11 de xuño de 2002 a través do selo . Está considerado un regreso de Bowie ao mercado estadounidense ao converterse no disco en chegar a un posto máis alto das listas (número 14) dende *Tonight* (1984). O álbum vendeu máis de dous millóns de copias en todo o mundo e estivo durante catro meses nas listas británicas. Aínda que a produción inciciouse antes dos atentados do 11 de setembro de 2001 o disco rematouse despois deste feito, o que fixo que influenciase no seu concepto.

## Listaxe de cancións 
### Disco extra da edición limitada
### Reedición xaponesa de 2007 
Como arriba máis:

### Edición en SACD
## Notas
Michael Oher

**Michael Jerome Oher**, nado como **Michael Jerome Williams, Jr.**, o 28 de maio de 1986 en Memphis, Tennessee, é un xogador de fútbol americano actualmente axente libre. O seu último equipo foron os Carolina Panthers da National Football League (NFL). Foi recrutado polos Baltimore Ravens na primeira rolda da Draft 2009 da NFL tras xogar ao fútbol universitario na Universidade de Mississippi, onde gañou de xeito unánime as honras do All-American en Mississippi. A súa vida no derradeiro ano de instituto e o seu primeiro ano de universidade foi o tema do libro *The Blind Side: Evolution of a Game*, de Michael Lewis. O libro foi adaptado no filme *Un soño posible*, estreado no 2009.

## Notas 
## Véxase tamén 
### Ligazóns externas 
*Carolina Panthers bio
*Tennessee Titans bio
*Baltimore Ravens bio
Mari Paz Vilas

**María de la Paz Vilas Dono**, máis coñecida coma **Mari Paz Vilas**, nada o 1 de febreiro de 1988 en Vilagarcía de Arousa é unha futbolista galega que xoga na demarcación de dianteira. O seu actual equipo é o Valencia CF.

## Traxectoria 
Comezou a xogar en categorías inferiores no Arosa, pasando en 2002 ao Atlético Arousana. A súa calidade fixo que se interesaran nela equipos coma o Atlético de Madrid ou o Levante UD, fichando por este último no ano 2006.

No equipo levantinista debutou na Superliga e gañou a Copa da Raíña (anotando un dobrete na final) o primeiro ano, na segunda e última tempada no club o equipo gañou o torneo ligueiro. Ese verán fichou polo FC Barcelona, equipo co que gañou outra vez a Copa da Raíña e a Copa de Cataluña en tres ocasión.

En 2011 fichou polo RCD Espanyol, equipo no que repetiu experiencia na Copa da Raíña levantandose co título, anotando na final e sendo nomeada mellor xogadora do torneo.

En 2013 cambiou de equipo, fichando polo Valencia CF.

## Palmarés 
## Recoñecementos 
Dende xullo de 2016 o campo municipal de Bamio, en Vilagarcía, leva o seu nome.

En decembro de 2016 recibiu o galardón á mellor futbolista do ano e ao mellor gol do ano na Gala do Fútbol Feminino Galego

## Notas 
## Véxase tamén 
### Ligazóns externas 
* Perfil na páxina do Valencia CF  
* Perfil na páxina aupaathletic.com
Loxística

miniatura|300px|right|Configurar e administrar almacéns é unha preocupación central tanto para a loxística de negocios como para a militar.
A **loxística** é definida polo Dicionario da Real Academia Galega como a
«arte de organizar medios, homes e transportes, para realizar unha acción militar nas mellores condicións, e por extensión, estudo e preparación de calquera acción que require certa organización». Hoxe en día adóitase referir máis ben ao ámbito empresarial coma a arte e a técnica que se ocupa da organización dos fluxos de mercadorías, enerxía e información.

A loxística é fundamental para o comercio. As actividades loxísticas conforman un sistema que é a ligazón entre a produción e os mercados que están separados polo tempo e a distancia.

A loxística empresarial, por medio da administración loxística e da cadea de subministración, cobre a xestión e a planificación de actividades dos departamentos de compras, produción, transporte, almacenaxe, manutención e distribución.

### Tipos de loxística 
Existen diferentes tipos de loxística que se clasifican segundo a dirección do fluxo, o ámbito funcional ou o enfoque estratéxico das operacións. Segundo a **dirección**, distínguese entre a *loxística directa* —que leva os produtos dende o provedor ao cliente final—, a *loxística inversa* —que xestiona as devolucións ou reciclaxe cara atrás na cadea— e a *loxística de ciclo pechado*, que combina ambas nun sistema circular. Segundo o **ámbito funcional**, diferénciase entre a *loxística de aprovisionamento*, a *loxística interna ou de produción*, a *loxística de distribución*, a *loxística de última milla* e a *loxística de servizos*, cada unha con tarefas e retos propios. Por último, segundo o **enfoque estratéxico**, destacan a *loxística sustentábel*, a *loxística resiliente*, a *loxística colaborativa* e a *loxística humanitaria*, que engaden criterios de sustentabilidade, adaptación a crises, cooperación entre empresas ou resposta a emerxencias humanitarias, respectivamente. Esta clasificación moderna permite analizar e optimizar os procesos de xeito integral, aliñándoos coa estratexia empresarial e coa responsabilidade social e ambiental. 

## Notas
Lingua mari das pradeiras

A **lingua mari das pradeiras** é unha variedade estandarizada da lingua mari, empregada por medio millón de persoas que viven na parte europea da Federación Rusa. O mari das pradeiras xunto co mari das montañas e o ruso son as linguas oficiais da república autónoma dos Maris. O mari das pradeiras está clasificado como definitivamente en perigo polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Wikipedia en mari das pradeiras
### Ligazóns externas 
* Dicionario Mari das pradeiras - Finés
José Amado Domínguez

**José Amado Domínguez**, nado en Caldas de Reis e finado en xuño de 1932, foi un avogado e político galego.

## Traxectoria 
Foi fiscal municipal de Caldas de Reis (1917-1920), presidente do Casino e da Sociedade de Exploradores. Foi alcalde de Caldas de Reis de 1922 a 1923 e volveu á alcaldía en abril de 1930.

## Notas
Lingua mari das montañas

A **lingua mari das montañas** é unha lingua urálica estreitamente relacionada co mari das pradeiras falada nos distritos de Gornomariysky, Yurinsky e Kilemarsky, na República dos Maris. O mari das montañas xunto co mari das pradeiras e o ruso son as linguas oficiais da república autónoma dos Maris. O mari das montañas está clasificado como en perigo severo polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Wikipedia en mari das montañas
### Bibliografía 
* Юадаров К. Г. Горномарийский язык: (учебное пособие для учителей родного языка, студентов). Йошкар-Ола, 1997.
* Саваткова А. А. Словарь горного наречия марийского языка. Йошкар-Ола, 1981.
* Шорин В. С., Маро-русский словарь горного наречия, Казань, 1920;
* Коведяева, Е. И. "Горномарийский вариант литературного марийского языка", Языки мира: Уральские языки. Moscova, 1993: 164-173.
Carlos Dafonte Sánchez

**Carlos Dafonte Sánchez**, nado na Coruña en 1906 e finado en Lugo en novembro de 1990, foi un avogado e político galego.

## Traxectoria 
Estudou Dereito na Universidade Central de Madrid, onde militou na Federación Universitaria de Estudiantes. Foi militante do Partido Republicano Presidencialista de España e colaborou en *El Presidencialista*, o órgano das Juventudes do Partido. Cara 1928 regresou a Coruña onde foi xuíz municipal. Integrouse na ORGA. Amigo de Santiago Casares Quiroga, na República foi nomeado gobernador civil de Cáceres o 9 de setembro  de 1932, cargo do que foi cesado o 6 de novembro dese ano polas súas discrepancias con políticos socialistas locais e a súa forma de enfrontar algunha das folgas xerais dese período. Foi chamado para ser gobernador civil de Palencia, pero rexeitou o nomeamento. Afiliouse a Izquierda Republicana e participou nalgúns actos do partido. Co golpe de Estado do 18 de xullo de 1936 foi detido por un curto período. Foille incoado expediente de responsabilidades políticas en 1940. Ao rematar a Guerra Civil instalouse en Lugo, onde se dedicou á avogacía.

## Vida persoal 
Foi pai de Carlos Dafonte Díez.

## Notas 
## Véxase tamén 
### Bibliografía
*

### Ligazóns externas 
* Dafonte Sánchez, Carlos
Unha terapia perigosa

***Unha terapia perigosa*** (en ) é un filme estadounidense de comedia dirixido por Harold Ramis que se estreou en 1999. O guión está co-escrito por Kenneth Lonergan e Peter Tolan. Está protagonizado por Robert De Niro como o mafioso Paul Vitti e Billy Crystal como o seu psiquiatra. A súa secuela, *Outra terapia perigosa*, estreouse no 2002.

Estreouse en galego a través da TVG o 23 de outubro de 2008.

## Personaxes 
* Robert De Niro como Paul Vitti
* Billy Crystal como Ben Sobel
* Lisa Kudrow como Laura MacNamara Sobel
* Chazz Palminteri como Primo Sindone
* Joe Viterelli como Jelly
* Kyle Sabihy como Michael Sobel
* Pat Cooper como Sal Masiello
* Joe Rigano como Dominic Manetta
* Leo Rossi como Carlo Mangano
* Max Casella como Nicky Shivers
* Richard C. Castellano como Jimmy
* Pasquale Cajano como Frankie Zello
* Gene Ruffini como Joe Baldassare
* Judith Kahan como Elaine Felton
* Tony Bennett como El mesmo
* DonnaMarie Recco como Shiela
* Bill Macy como Isaac Sobel 
* Rebecca Schull como Dorothy Sobel 
* Aasif Mandvi como Dr. Shulman

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Antonio Vidal Villanueva

**Antonio Vidal Villanueva**, nado na Coruña o 17 de setembro de 1863, foi un carpinteiro, sindicalista e xornalista galego.

## Traxectoria 
Foi un dos dirixentes da Federación Coruñesa de Trabajadores adherida á Federación de Trabajadores de la Región Española. Foi director de *La Lucha Obrera*. Logo foi secretario da Federación e director do seu voceiro *El Corsario*. Foi detido a principios de abril de 1891 con Juan Antelo Lamas, o redactor do periódico, por publicar o artigo "Una protesta, atacando el culto católico". Participou nas folgas de 1890 e 1891 demandando a xornada de oito horas, polo que foi encadeado e logo condenado a sete anos de desterro a máis de 25 quilómetros da cidade. Boicoteado pola Patronal, tivo que marchar á América.

## Notas 
## Véxase tamén 
### Bibliografía 
* 
* 

### Ligazóns externas 
* Apuntamentos para unha enciclopedia histórica do anarquismo galego (V)
Lingua ilocana

O **ilocano** (*Pagsasao nga Ilokano*) é unha lingua malaio-polinesia que se fala en Filipinas. É a terceira lingua máis falada do país. É unha lingua austronesia e está relacionada co malaio (indonesio e malaisiano), co tetum, co chamorro, co fixiano, co maorí, co hawaiano, co samoano, tahitiano, co paiwan e co malgaxe. Está estreitamente con algunhas das linguas austronesias que se falan no norte de Luzón, e é mutuamente intelixible co balangao e cos dialectos orientais da lingua bontoc.

## Notas 
## Véxase tamén 
### Outros artigos 
* Wikipedia en ilocano
### Bibliografía 
* Gálvez Rubino, Carl Ralph (2000). *Ilocano Dictionary and Grammar: Ilocano-English, English-Ilocano*. University of Hawái Press. ISBN 0-8248-2088-6.
Gran Premio de Hungría de 1990

O **Gran Premio de Hungría de 1990** foi unha carreira de Fórmula Un que se disputou o 12 de agosto de 1990, no circuíto de Hungaroring. Foi a décima carreira da tempada de 1990. A carreira foi o sexto Gran Premio de Hungría e a quinta en Hungaroring. A carreira, disputouse sobre 77 voltas do circuíto de catro quilómetros para unha distancia de carreira de 305 quilómetros.

O piloto belga Thierry Boutsen (Williams FW13B) logrou a súa terceira e última vitoria nun Grand Prix logo de liderar toda a carreira. O piloto italiano Alessandro Nannini pilotando un Benetton B190 competiu por un tempo, antes de ser eliminado nunha colisión co brasileiro Ayrton Senna. Senna, pilotando un McLaren MP4/5B sobreviviu o incidente e terminou centímetros detrás de Boutsen co brasileiro tres veces campión do mundo Nelson Piquet pilotando un Benetton B190 terceiro. Alain Prost retirouse xusto antes da metade da carreira, foron seis puntos de vantaxe no campionato para Senna.

## Informe 
A carreira foi a décima rolda da tempada de Fórmula 1 de 1990 con Ayrton Senna liderando o campionato de pilotos por catro puntos do seu rival Ferrari Alain Prost.
 
## Clasificación 
### Pre Cualificación 
### Cualificación 
### Carreira 
## Posicións logo da carreira
***Texto en negra** Indica quen aínda ten unha oportunidade teórica de converterse en Campión do Mundo.

;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Lingua mazanderani

O **mazanderani** (مازندرانی), tamén chamado **tabari** (طبری) ou **geleki** (گلکی) é unha lingua iraniana e un membro das linguas do noroeste, falada nas provincias de Mazandarán, Teherán e Golestán, en Irán. Como membro da póla noroeste, está estreitamente relacionada coa lingua gilaki, e dun xeito máis distante coa lingua persa, que pertence á póla sur. O mazanderani e o gilaki teñen un vocabulario semellante. A linguas gilaki e mazanderani (pero non outras linguas iranias) comparten certos trazos tipolóxicos coas linguas caucásicas, reflectindo a historia, a identidade étnica e a relación da rexión do Cáucaso cos pobos gilaki e mazanderani.

## Notas 
## Véxase tamén 
### Outros artigos 
* Wikipedia en mazanderani
### Bibliografía 
* Le Coq, P. 1989. Les dialects Caspiens et les dialects du nord-ouest de l'Iran. In Rüdiger Schmitt (ed.), *Compendium linguarum Iranicarum*. Wiesbaden: L. Reichert. pp.&nbsp;296–312.
* Nawata, Tetsuo. 1984. *Māzandarāni*. Tokyo: Institute for the Study of Languages and Cultures of Asia and Africa. Series: Asian and African Grammatical Manual; 17. 45 + iii pp.
* Shokri, Giti. 1990. Verb Structure in Sāri dialect. *Farhang*, 6:217–231. Tehran: Institute for Humanities and Cultural Studies .
Juan Barcia Eleizegui

**Juan Barcia Eleizegui**, nado en Santiago de Compostela en 1877 e finado na mesma cidade o 13 de febreiro de 1946, foi un médico, militar e escritor galego.

## Traxectoria 
Fillo de Juan Barcia Caballero. Tenente Coronel médico.

## Obras 
* *Dos almas*, 1907 (novela, en colaboración co seu pai Juan Barcia Caballero).
* *El señor Nin*, 1922 (novela, en colaboración co seu pai Juan Barcia Caballero).

## Vida persoal 
Casou con María de los Ángeles Goyanes Cedrón e foi pai de Juan José Barcia Goyanes.

## Notas
Banyumasan

O **banyumasan**, coloquialmente coñecido como **Basa Ngapak**, é un dialecto da lingua xavanesa falada en tres áreas da illa de Xava, na parte máis occidental da provincia de Xava Central e arredor do monte Slamet e do río Serayu; na área veciña da provincia de Xava Occidental, e na rexión norte de Banten.  Esta área inclúe as rexecia de Majenang, Cilacap, Gombong, Kebumen, Banjarnegara, Purbalingga, Purwokerto, Bumiayu, Slawi, Pemalang, Tegal e Brebes.

## Notas 
## Véxase tamén 
### Outros artigos 
* Wikipedia en banyumasan
* Lingua xavanesa
Tragic Kingdom

***Tragic Kingdom*** é o terceiro álbum da banda estadounidense de rock alternativo No Doubt, publicado o 10 de outubro de 1995 a través do selo Trauma Records, unha división de Interscope Records. É o derradeiro disco en contar co teclista orixinal Eric Stefani, que deixou o grupo en 1994. O álbum foi producido por Matthew Wilder e gravado en 11 estudios distintos da área dos Ánxeles entre marzo de 1993 e outubro de 1995. Editáronse un total de sete sinxelos de *Tragic Kingdom* ata 1998, incluídos "Just a Girl", que entrou na lista *Billboard Hot 100* e na lista británica de sinxelos; e "Don't Speak", que foi número 1 da *Billboard Hot 100 Airplay* e entrou no *top 5* de moitas listas internacionais.

O álbum tivo críticas xeralmente positivas. A banda conseguiu nomeacións aos Grammy ao Mellor artista novos e Mellor álbum de rock. O disco vendeu ao redor de 16 millóns de copias en todo o mundo e foi certificado diamante pola RIAA nos Estados Unidos e o Canadá, platino no Reino Unido e triplo platino en Australia. *Tragic Kingdom* axudou a iniciar o rexurdimento do ska dos 90, persuadindo aos selos discográficos a apostar por máis bandas do xénero e levándoas cara ao público xeral. A revista *Rolling Stone* situou o álbum no número 441 da súa lista dos 500 mellores álbums de todos os tempos.

## Listaxe de cancións
O Seixal, Santa Baia de Castro, Coristanco

**O Seixal** é un lugar da parroquia de Santa Baia de Castro no concello coruñés de Coristanco na comarca de Bergantiños. Sitúase xunto ao Seixal (San Xusto).
## Lugares e parroquias
### Lugares de Santa Baia de Castro
### Parroquias de Coristanco
Vilameán, Seavia, Coristanco

**Vilameán** é un lugar da parroquia de Seavia no concello coruñés de Coristanco na comarca de Bergantiños.

## Toponimia 
A orixe do topónimo é o latín , que é a vila situada no medio.

## Lugares e parroquias 
### Lugares de Seavia 
### Parroquias de Coristanco 
## Notas
Conles, Traba, Coristanco

**Conles** é un lugar da parroquia de Traba no concello coruñés de Coristanco na comarca de Bergantiños.

## Lugares e parroquias 
### Lugares de Traba 
### Parroquias de Coristanco 
## Véxase tamén 
### Outros artigos 
* Lugares de Coristanco
A Ervelleira, Verdes, Coristanco

**A Ervelleira** é un lugar da parroquia de Verdes no concello coruñés de Coristanco na Comarca de Bergantiños. Tiña 30 habitantes no ano 2018 segundo datos do Instituto Nacional de Estadística dos cales eran 14 homes e 16 mulleres.

## Lugares e parroquias 
### Lugares de Verdes 
### Parroquias de Coristanco
Owensboro, Kentucky

miniatura|Catedral de Santo Estevo, en Owensboro

**Owensboro** é unha cidade situada no condado de Daviess no estado estadounidense de Kentucky. No censo de 2010 tiña unha poboación de 57.265 habitantes e unha densidade de poboación de 1.082,98 persoas por km².

## Xeografía 
[miniatura|[Ponte sobre o río Ohio, en Owensboro]]
Owensboro está situado nas coordenadas 37º45O.  Segundo a Oficina do Censo dos Estados Unidos, ten unha superficie total de 52.88 km², da que 49.45&nbsp;km² corresponden a terra firme e 3,42 km²&nbsp; (o 6,48 %) é auga.

## Demografía 
Dos 57.265 habitantes, Owensboro está composto por un 87,53 % de brancos, un 7,3 % de afroamericanos, un 0,14 % de amerindios, un 0,88 % de asiáticos, un 0,08 % de insulares do Pacífico e un 1,6 % doutras razas, e o 2,48 % pertencen a dúas ou máis razas. Do total da poboación, o 3,22 % son hispanos ou latinos de calquera raza.

## Notas 
## Véxase tamén 
### Ligazóns externas 
* Portal oficial da cidade de Owensboro
* Aeroporto rexional de Owensboro
* Portal do Condado de Daviess
Welcome to the Monkey House (álbum)

***Welcome to the Monkey House*** é o cuarto álbum da banda estadounidense de rock alternativo The Dandy Warhols, publicado o 5 de maio de 2003 a través do selo Capitol Records. O disco gravouse entre setembro e decembro de 2002.

Orixinalmente foi mesturado polo enxeñeiro de música soul e gañador dun Grammy Russell Elevado, pero Capitol Records non quedou contento co resultado, publicando unha mestura máis puída e influenciada polo synthpop de Nick Rhodes, de Duran Duran. A mestura orixinal do traballo editouse posteriormente como *The Dandy Warhols Are Sound* en 2009. O seu sinxelo principal, "We Used to Be Friends", foi o tema de apertura da serie *Veronica Mars* e da súa adaptación ao cine.

## Listaxe de cancións
Lingua bugi

O **bugi** é unha lingua malaio-polinesia falada por máis de 5 millóns de persoas na parte sur de Célebes, en Indonesia. Non se conservan escritos antigos, só transcricións a partir da Idade Moderna no alfabeto lontara. No presente, adoita escribirse no alfabeto latino, por mor do alto grao de aculturación dos seus falantes.

O bugi é unha lingua que ten un sistema de aliñamento de *split*. Iso quere dicir que, nalgúns tipos de oracións, emprega un sistema ergativo/absolutivo, mentres que noutras oracións, o sistema é nominativo/acusativo. O sistema ergativo/absolutivo emprégase con oracións con orde verbo-obxecto-suxeito, mentres que o nominativo/acusativo existe en oracións con orde suxeito-verbo-obxecto. Ademais, as oracións con pronomes enclíticos empregan todas o sistema ergativo/absolutivo.

O bugi emprega reduplicacións como diminutivo (*manu, *'galiña'; *manu-manu,* 'pardal'). A immensa maioría de verbas son paroxítonas.

## Notas 
## Véxase tamén 
### Outros artigos 
* Wikipedia en bugi
### Ligazóns externas 
* Dialecto Soppeng do Bugi
* Omniglo – escrita Lontara
* Bugi no Ethnologue
Gran Premio de Bélxica de 1990

O **Gran Premio de Bélxica de 1990** foi unha carreira de coches de Fórmula Un disputada o 26 de agosto de 1990, no Circuíto de Spa-Francorchamps. A carreira, disputada sobre 43 voltas no circuíto de sete quilómetros para unha carreira de distancia de 301 quilómetros, foi a undécima rolda da tempada de , o 48º Gran Premio de Bélxica, o 36ª que se celebrou en Spa-Francorchamps e a sétima carreira desde que o circuíto fora amplamente remodelado en 1979.

O piloto brasileiro Ayrton Senna logrou a súa quinta vitoria da tempada no seu McLaren MP4/5B gañou por catro segundos sobre o Ferrari 641 pilotado polo campión do mundo reinante, o francés Alain Prost. Foi a cuarta vitoria de Senna no Gran Premio de Bélxica, e a súa terceira consecutiva. O compañeiro de equipo austríaco de Senna, Gerhard Berger, terminou terceiro, mentres que Mauricio Gugelmin anotou un punto pouco común para o equipo Leyton House no seu Leyton House CG901.

Fixéronse tres intentos para comezar a carreira, os dous primeiros foron bandeira vermella logo de colisións. O Lola LC90 de Aguri Suzuki quedou eliminado logo da primeira saída, Paolo Barilla no Minardi M190 logo da segunda.

Fóra de pista, Nigel Mansell suxeriu que non se retiraría da F1 despois de todo. Afirmou que se se lle daba un coche para  con posibilidades de ser o número 1, fiabilidade, un motor rápido e digno dun campionato consideraría a posibilidade de permanecer no campionato, pero (como lle parecía pouco probable) seguía sendo inflexible coa súa retirada. Estaba vinculado repetidamente con Williams.

## Clasificación 
Os dous McLarens estaban na primeira fila, con Senna diante de Berger. Prost no Ferrari foi terceiro por diante de Boutsen e o segundo Ferrari de Mansell.

O equipo Onyx retirouse do deporte antes da fin de semana da carreira. Isto significaba que os dous coches Ligier xa non necesitaban pre-cualificar.

## Clasificación 
### Pre Cualificación 
### Cualificación 
### Carreira 
## Posicións logo da carreira
***Texto en negra** indica quen aínda ten unha oportunidade teórica de converterse en Campión do Mundo.

;Clasificación no campionato de pilotos

;Clasificación do campionato de construtores

* **Nota**:  Só están incluídos os cinco primeiros postos en ambos os grupos de clasificación.

## Notas
### Véxase tamén
Lingua kurda central

A **lingua kurda central** (کوردیی ناوەندی; kurdîy nawendî) ou **sorani** (سۆرانی; Soranî) é unha lingua kurda falada en Iraq, principalmente no Kurdistán iraquí, así como a provincia do Kurdistán e a provincia de Acerbaixán Occidental do oeste de Irán. O kurdo central é unha das dúas linguas oficiais de Iraq, xunto co árabe, e nos documentos políticos aparecen sinxelamente como "kurdo".

O termo sorani, que provén do antigo Emirato de Soran, emprégase para referirse á escrita, a forma escrita estandarizada da lingua kurda desenvolvida a partir do alfabeto árabe na década de 1920 por Sa'íd Sidqi Kaban e Taufiq Wahby.

## Notas 
## Véxase tamén 
### Outros artigos 
* Wikipedia en kurdo central
### Ligazóns externas 
*
Lingua lahnda

O **lahnda** ou **panxabí occidental** é unha "macrolingua" composta por unha serie de dialectos falados no Panxab paquistaní, e partes de Azad Kashmir e Khyber Pakhtunkhwa. Estes termos exónimos e non son empregados polo propios falantes. As linguas emerxentes desta área dialectal son o saraiki, o hindko e o pothohari.

## Notas 
## Véxase tamén 
### Outros artigos 
* Wikipedia en panxabí occidental
### Ligazóns externas 
*Mapa dos dialectos lahnda
Rosa María Calaf

**Rosa María Calaf Solé**, nada en Barcelona o 17 de xuño de 1945, é unha xornalista catalá que desenvolveu boa parte da súa carreira profesional na Televisión Española.

## Traxectoria
Naceu en 1945 na cidade de Barcelona e licenciouse en dereito pola Universidade de Barcelona e en xornalismo pola Universidade Autónoma de Barcelona. No ano 1970 entrou a traballar na Televisión Española (TVE) e desde ese momento converteuse nun dos rostros máis populares mediante o desenvolvemento das súas correspondencias en Nova York, Moscova, Buenos Aires, Viena e Roma. No ano 1983 abandonou, momentaneamente, Televisión Española para converterse en directora de programación de Televisió de Catalunya.

O seu último destino foi a correspondencia da zona Asia-Pacífico, destacando a cobertura que fixo sobre os Xogos Olímpicos de verán de 2008 realizados en Pequín (China). En novembro de 2008 acolleuse á política de xubilacións impulsada por TVE e abandonou a súa carreira profesional nesta cadea o 1 de xaneiro de 2009, converténdose en presidenta do Centro Internacional de Prensa de Barcelona. En outubro de 2011 comeza unha nova etapa televisiva na canle 13 TV, como colaboradora do espazo de Inés Ballester, *Te damos la mañana*.

## Premios e distincións 
Ao longo da súa carreira foi galardoada co Premio Ondas á mellor tarefa profesional (2001) e o premio Oficio de Xornalista concedido polo Colexio de Xornalistas de Cataluña (2003) e o V Premio José Couso de Liberdade de Prensa (2009). En xuño de 2009 foi galardoada co Premio Nacional de Xornalismo que concede a Generalitat de Catalunya pola súa «dilatada e exemplar traxectoria como reporteira internacional en TVE».

O ano 2008 foi investida doutora honoris causa pola Universidade Rovira i Virgili de Tarragona, en 2010 pola Universidade Miguel Hernández de Elx e en 2014 pola Xaime I.

## Notas 
## Véxase tamén 
### Ligazóns externas 
* Algunhas reflexións obre o xornalismo en castelán 
* Entrevista con Rosa María Calaf en *El País*
Déixame saír

***Déixame saír*** (en ) é un filme estadounidense de terror escrito, coproducido e dirixido por Jordan Peele, no seu debut como director. Está protagonizado por Daniel Kaluuya, Allison Williams, Lil Rel Howery, Bradley Whitford, Caleb Landry Jones, Stephen Root e Catherine Keener, e conta a historia dunha parella interracial que visita a misteriosa casa dos pais dela.

*Déixame saír* estreouse no Festival de Cinema de Sundance o 24 de xaneiro de 2017, e nos cines dos Estados Unidos de América o 24 de febreiro, con Universal Pictures. O filme recadou máis de $230 millóns en todo o mundo sobre un orzamento de $4,5 millóns, converténdose asemade nun éxito para a crítica e a audiencia.

Estreouse en galego o 6 de xullo de 2023 a través da TVG.

## Personaxes 
* Daniel Kaluuya como Chris Washington
** Zailand Adams como Chris con 11 anos
* Allison Williams como Rose Armitage
* Bradley Whitford como Dean Armitage
* Catherine Keener como Missy Armitage
* Caleb Landry Jones como Jeremy Armitage
* Lil Rel Howery como Rod Williams
* Betty Gabriel como Georgina
* Marcus Henderson como Walter
* LaKeith Stanfield como Andre Hayworth/Logan King
* Stephen Root como Jim Hudson
* Erika Alexander como Detective Latoya
* Geraldine Singer como Philomena King

## Notas 
## Véxase tamén 
### Bibliografía 
* 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Miguel Vaquer

**Miguel Vaquer Salort**, nado en Felanitx o 28 de agosto de 1923 e finado en Madrid o 1 de marzo de 2015, foi un rexistrador da propiedade e político español, que ocupou a gobernación civil da Coruña durante o franquismo.

## Traxectoria
Formado no exército, aprobou oposicións a rexistrador da propiedade. En 1967 foi designado procurador en Cortes e foi nomeado gobernador civil da provincia de Palencia, cargo que ocupou ata 1972. Nese momento, en outubro, é trasladado como gobernador civil á Coruña, e permaneceu no cargo ata agosto de 1976. Durante o seu mandato como gobernador civil da Coruña tivo lugar o accidente de Montrove e o embarrancamento do *Urquiola*. Durante unha visita de Francisco Franco á Coruña, e no marco dun festival de baile, mandou interpretar o Himno galego.

Durante a democracia exerceu como rexistrador da propiedade e o seu último destino antes de xubilarse foi Orihuela. Foi vogal da Fundación Barceló.

## Galardóns
* Gran Cruz da Orde do Mérito Civil.
* Gran Cruz da Orde do Mérito Naval.

## Notas
Pobo córnico

Os **córnicos** (), son unha nación e grupo étnico nativo de Cornualla, e unha realidade nacional recoñecida no Reino Unido. As súas orixes remóntanse ós antigos britanos que habitaron o sur o centro de Gran Bretaña antes da conquista romana de Britania. Moitos córnicos continúan a manter unha identidade separada á inglesa ou británica.

## Notas 
## Véxase tamén 
### Outros artigos 
* Folclore córnico
* Nacións celtas
* Grupos étnicos de Europa
Alcalde de Ferrol

O **alcalde de Ferrol** é a máxima autoridade política do Concello de Ferrol. De acordo coa "Lei Orgánica 5/1985", de 19 de xuño, do "Réxime Electoral Xeral" (actualmente en vigor) o alcalde é elixido pola corporación municipal de concelleiros, que á súa vez son elixidos por sufraxio universal polos cidadáns e cidadás de Ferrol con dereito a voto, mediante eleccións municipais celebradas cada catro anos. Na mesma sesión de constitución da corporación procédese á elección do alcalde, podendo ser candidatos todos os concelleiros que encabezan as correspondentes listas. É proclamado electo o candidato que obtén a maioría absoluta dos votos. Se ningún deles obtén esta maioría é proclamado alcalde o concelleiro que encabeza a lista máis votada.

A actual corporación municipal ferrolá está composta por 25 concelleiros e o alcalde da cidade, desde o 15 de xuño de 2019 é Ángel Mato do PSdeG-PSOE, quen resultando o segundo candidato máis votado nas urnas, accedeu á alcaldía ao contar co apoio na investidura dos seus 8 concelleiros, 3 de Ferrol en Común e 2 do BNG.

## Véxase tamén 
* Lista de alcaldes de Ferrol
Irene Polo

**Irene Polo i Roig**, nada en Barcelona o 27 de novembro de 1909 e finada en Buenos Aires o 3 de abril de 1942, foi unha xornalista, publicista e representante teatral catalá. Foi unha das primeiras mulleres xornalistas da prensa catalá e redactora dos principais diarios dos anos 30.

## Biografía 
Irene Polo naceu no seo dunha familia humilde do Poble-sec. O seu pai, Antonio Polo, era garda civil e morreu novo; a súa nai, Francisca Roig, tivo que adiante coa familia coa axuda da filla máis vella, Irene, que tiña dúas irmás máis pequenas. Formouse de maneira autodidacta.

Os artigos publicados en *Imatges*, *La Humanitat*, *La Rambla*, *L’Opinió*, *L’Instant* e *Última Hora*, son unha testemuña inestimábel, irónica e brillante, da sociedade e a política daquel momento: desde artigos sobre os usos da moda –a introdución do pantalón feminino, a aparición do escote– ata reportaxes de denuncia social –a mendicidade en Barcelona, as pésimas condicións de vida dos traballadores inmigrantes– ou de alerta política –como a reportaxe en se fai pasar por seguidora das Juventudes de Acción Nacional, ou os artigos dedicados á censura, que ela mesma padeceu. 
 
Como enviada especial, informou do xuízo ao exgoverno da Generalitat polos Feitos de Outubro de 1934 ou das folgas revolucionarias nas minas de Sallent i Súria, entre outros acontecementos.
 
No ano 1936 marcha a América, como representante da compañía teatral de Margarida Xirgu. Cando a compañía se disolveu, o ano 1939, Irene Polo, que non podía regresar a Barcelona finalizada a guerra civil, quedou exiliada en Buenos Aires. Traballou como tradutora de francés e de inglés para as editoriais Losada i Sopena, e foi directora de publicidade das perfumerías Dana. Suicidouse aos 32 anos.

## Notas 
## Véxase tamén 
### Bibliografía 
*Santa-Maria, Glòria i Tur (ed). *Irene Polo, la fascinació del periodisme. Cròniques* (1930-1936). Editorial Quaderns Crema. Barcelona. 2003. ISBN 84-7727-389-8. (En catalán).

### Ligazóns externas 
* Irene Polo i Margarida Xirgu, recordades, blog d'Emili Casademont i Comas
Pobo manx

Os **manx** (en ) son un grupo étnico orixinario da Illa de Man, no mar de Irlanda.  Son un pobo celta, con influencias significativas dos pobos nórdicos e dos ingleses.

## Notas 
## Véxase tamén 
### Outros artigos 
* Nacións celtas
* Grupos étnicos de Europa
Blanca Calvo Moraza

**Blanca Calvo Moraza**, finada en Ourense o 31 de decembro de 1939, foi unha mestra, xornalista e escritora galega.

## Traxectoria 
O 13 de decembro de 1920 fundou con Manuel Baltar a Escuela Obrera de la Inmaculada. Na ditadura de Primo de Rivera foi concelleira en Ourense en 1925. Colaborou en *La Región*, *La Libertad*, *El Compostelano*, *El Eco de Santiago* e *Vallibria*. Foi presidenta de Acción Católica da Muller (1935). No franquismo foi presidenta da Unión diocesana de Ourense da Confederación de Mujeres Católicas.

## Obras 
**La escuela de la vida*, 1924.
*Estreou en 1929 *Bajo el reinado de ellas. Comedia futurista en dos actos*, que despois publicou en folletín en *La Zarpa*

## Notas 
## Véxase tamén 
### Bibliografía 
*
Lista de alcaldes de Ferrol

Esta é unha **lista incompleta de alcaldes e alcaldesas de Ferrol.**

## Lista de alcaldes de Ferrol durante o período democrático 
Esta é a lista de alcaldes da cidade desde a celebración das eleccións municipais españolas de 1979 até a actualidade:
Gran Premio de Italia de 1990

O **Gran Premio de Italia de 1990** (oficialmente '''Coca-Cola 61° Gran Premio d'Italia**) foi unha carreira de Fórmula 1 que se disputou o 9 de setembro de 1990 en Monza. Foi a duodécima carreira da tempada de Fórmula Un de . A carreira foi o 60º Gran Premio de Italia e o 55º que se celebrou en Monza.

O piloto brasileiro Ayrton Senna nun McLaren-Honda logrou a pole position e logo liderou todas as voltas, gañando a carreira por seis segundos sobre o seu rival ao título, o piloto francés Alain Prost que pilotaba o Ferrari. Senna tamén logrou a volta rápida da carreira, logrando un Grand Slam. Co compañeiro austríaco de Senna, Gerhard Berger, o podio foi idéntico ao do anterior Gran Premio.

Cerca do final da primeira volta, Derek Warwick estrelouse co seu Lotus-Lamborghini na Parabólica, golpeando o garda raíl a unha velocidade estimada de 225&nbsp;km/h. A carreira detívose na segunda volta e reiniciouse sobre a distancia orixinal. Warwick, admitiu que fora a súa propia culpa simplemente abrirse demasiado na Parabólica, resultou ileso do mesmo xeito que un comisario de pista que tivo que tomar medidas de fuxida rápida para evitar os restos que saíron despedidos cando o coche golpeou a vala. De feito, Warwick correu polo pit lane ata os boxes de Team Lotus e saíu de novo no coche de reposto co resto dos participantes.

A vitoria de Senna sobre Prost ampliou a brecha de puntos do campionato a 16 puntos, a maior brecha entre os dous de toda a tempada ata ese momento.

## Clasificación 
### Pre Clasificación 
### Cualificación 
### Carreira 
## Líderes por volta 
* Líderes por volta: Ayrton Senna 53 voltas (1–53);

## Posicións logo da carreira
***Texto en negra** indica quen aínda ten unha oportunidade teórica de converterse en Campión do Mundo.

;Clasificación no campionato de pilotos

;Clasificación do campionato de construtores

* **Nota''': Só están incluídos os cinco primeiros postos en ambos os grupos de clasificación.

## Notas
## Véxase tamén
Scout X1

**Scout X1** foi un foguete espacial dos Estados Unidos propulsado exclusivamente por propelente sólido. Estaba concibido como un lanzador de baixo custo e foi usado desde o complexo de Wallops Island.

## Historial de lanzamentos 
## Notas 
## Véxase tamén 
### Outros artigos 
*Scout
*Scout A
*Scout B
*Scout B1
*Scout D1
*Scout E1
*Scout F1
*Scout G1
*Scout X2
*Scout X-2B
*Scout X-2M
*Scout X3
*Scout X-3A
*Scout X-3C
*Scout X-3M
*Scout X-4
*Scout X-4A
*Scout X-5C
*Blue Scout Junior